EkBass/fiwiki-20250220-pages-articles huggingface dataset:
All India Majlis-e-Ittehadul Muslimeen

All India Majlis-e-Ittehadul Muslimeen (lyh. AIMIM) on intialainen poliittinen puolue. Se perustettiin 12. marraskuuta 1927 Hyderabadissa järjestetyssä kokouksessa, jossa sille annettiin nimeksi Ittehad Bainal Muslimeen. Puolueen tarkoituksena oli edistää muslimien sosioekonomista ja koulutuksellista asemaa. Kun Hyderabadin valtion liitettiin Intiaan vuonna 1948 puolue lakkasi väliaikaisesti olemasta. Puolueesta tuli vuonna 1960 Hyderabadin kaupunginvaltuuston pääoppositiopuolue. Kaupungin ulkopuolella puolueen merkitys on ollut vähäisempi ja se on saanut vain muutamia paikkoja osavaltioiden lainsäädäntöelimiin ja Lok Sabhaan. Lok Sabhaan puolue pääsi ensimmäistä kertaa vuonna 1984, jolloin sen silloinen puheenjohtaja Sultan Salahuddin Owaisi tuli valituksi Hyderabadin vaalipiiristä. Puolue on siitä lähtien onnistunut pitämään kyseisen vaalipiirin hallussaan. Salahuddin Owaisin kuoltua vuonna 2004 puolueen seuraavaksi ja nykyiseksi puheenjohtajaksi valittiin Asaduddin Owaisi. Vuoden 2019 parlamenttivaaleissa Asaduddin valittiin neljännelle kaudelleen edustamaan Hyderabadia. Hänen johdollaan puolueen suosio on lisääntynyt Intian muslimien keskuudessa ja se on onnistunut laajentumaan ydinalueensa Hyderabadin ulkopuolelle. Biharin osavaltiovaaleissa 2019 puolue voitti yhden paikan Kishanganjin vaalipiirissä. Puolueen kasvavan suosion syyksi on myös esitetty muslimien pettymystä, heidän aikaisemmin suosimiinsa, sekulaareihin ja alueellisiin puolueisiin. Osana yritystään saada yhteys nuoriin AIMIM tuli ensimmäiseksi puolueeksi, joka avasi virallisen TikTok-kanavan. ==Lähteet== Luokka:Intian puolueet Luokka:Islam ja politiikka Luokka:Islam Intiassa
Nancy Lieberman

Nancy Lizabeth Lieberman (s. 1. heinäkuuta 1958 Brooklyn, New York) on yhdysvaltalainen kilpauransa päättänyt koripalloilija, olympiamitalisti ja maailmanmestari, joka on pelaajauransa jälkeen työskennellyt koripallovalmentajana. == Urheilu-ura == Pelintekijänä pelannut Lieberman pelasi yliopistokoripalloa Old Dominionissa. Vuonna 1997 hän pelasi WNBA:ta Phoenix Mercuryssa ja vuonna 2008 yhden ottelun, 49-vuotiaana, Detroit Shockissa.https://www.basketball- reference.com/wnba/players/l/liebena01w.htmlhttps://www.nba.com/kings/blog/get- know-nancy-liebermanOlympics at Sports-Reference.comThe Naismith Memorial Basket Hall of Fame Yhdysvaltain naisten maajoukkueessa Lieberman saavutti muun muassa olympiahopeaa Montréalissa 1976 ja maailmanmestaruuden Etelä- Koreassa 1979https://www.usab.com/history/national-team-womens/eighth-world- championship-for-women-1979.aspx. Hän kuului maajoukkueen kokoonpanoon myös vuoden 1975 MM-kilpailuissa. Lieberman valmensi vuosina 1998–2000 WNBA-joukkue Detroit Shockiahttps://www.basketball- reference.com/wnba/coaches/liebena01w.html ja vuosina 2009–2011 NBA:n kehityssarjajoukkue Texas Legendsiähttps://www.nba.com/kings/news/kings- announce-coaching-staff. Vuosina 2015–2018 hän toimi NBA-joukkue Sacramento Kingsin apuvalmentajanahttps://www.basketball- reference.com/coaches/liebena01c.html. Vuonna 1996 Lieberman nimettiin Basketball Hall of Fameen. == Lähteet == * Profiili The Naismith Memorial Basket Hall of Fame * Nancy Lieberman Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Yhdysvaltalaiset olympiamitalistit Luokka:Vuonna 1958 syntyneet Luokka:Elävät henkilöt
Naomi Seibt

Naomi Seibt (s. 18. elokuuta 2000 Münster, Saksa) on saksalainen aktivisti, joka tunnetaan ”anti-Gretana” eli Greta Thunbergin vastustajana ja ilmastonmuutoksen kieltäjänä. Hänen toimintaansa rahoittaa pitkälti konservatiivinen ajatushautomo Heartland Institute, joka on myös keksinyt hänelle ”anti-Greta”-identiteetin. Lisäksi hän on AfD-puolueen nuorisojärjestön aktiivi. == Lähteet == Luokka:Saksalaiset kansalaisaktivistit Luokka:Ilmastonmuutoksen kieltäminen Luokka:Vaihtoehto Saksalle Luokka:Vuonna 2000 syntyneet Luokka:Elävät henkilöt
The Canadian Encyclopedia

The Canadian Encyclopedia (”Kanadalainen tietosanakirja”, lyh. TCE, ) on Historica Canada -järjestön julkaisema tietosanakirja, joka käsittelee pääsääntöisesti Kanadaan liittyviä asioita ja henkilöitä englanniksi ja ranskaksi. Yhteensä kaksikielisiä artikkeleita on 19 000. == Historia == Yksi tietosanakirjan tärkeimmistä taustavaikuttajista on Mel Hurtig, joka avasi oman kirjakauppansa Edmontonissa vuonna 1956. Myöhemmin hän kyllästyi siihen, että mantereen historiaa kerrottiin yhdysvaltalaisesta näkökulmasta, minkä vuoksi hän alkoi haaveilla kanadalaisesta tietosanakirjasta, jonne kansalaisten olisi helppo päästä. Hurtig lähestyi Albertan silloista pääministeriä Peter Lougheed, joka päätti avustaa projektia neljällä miljoonalla dollarilla, joka olisi lahja Albertalta Kanadalle.. TCE:n ensimmäinen painos ilmestyi vuonna 1985. Vuonna 1990 tietosanakirjasta ilmestyi lapsille suunnattu The Junior Encyclopedia of Canada. Sitä käytetään myös kouluissa oppikirjana.. Verkkoversio ilmestyi kokonaisuudessaan Historica Canadan julkaisemana ensimmäistä kertaa vuonna 1999. == Tekijät == Kirjoittajia TCE:lla on yli 5000. Tekijöiksi rekrytoidaan eri alojen asiantuntijoita.. Nykyinen päätoimittaja on Bronwyn Graves. == Lähteet == == Aiheesta muualla == * Virallinen verkkosivu * Virallinen verkkosivu Luokka:Kanadalaiset tietokirjat Luokka:Elektroniset tietoteokset
Albertan parlamentti

Albertan parlamentti (, ) on provinssitason parlamentti Albertassa. Se koostuu 87 edustajasta, jotka valitaan neljän vuoden välein. Lainsäädäntötyötä tehdään 8 komiteassa, joista viisi on pysyviä (standing) ja kolme ovat luonteeltaan lainsäädäntöpoliittisia (Legislative Policy). Parlamentin toimintaa voi seurata Alberta Assembly TV -kanavalta. == Viimeisimmät vaalit == Viimeisimmät vaalit pidettiin 2019, jonka jälkeen suurimmaksi puolueeksi nousi yhdistynyt konservatiivipuolue. Ainoa muu puolue, joka sai edustajia läpi, on uusi demokraattinen puolue. Äänioikeus on kaikilla vähintään 18-vuotiailla Kanadan kansalaisilla, jotka asuvat Albertassa. == Lähteet == Luokka:Kanadan provinssi- ja territorioparlamentit Luokka:Alberta
Anni Taimen

Anni Taimen (engl. Abby Hatcher) on kanadalainen lastenohjelma, jonka ensiesitys oli vuonna 2019. == Lähtökohta == Sarja seuraa älykästä ja energistä seitsemänvuotias tyttö nimeltä Abby Hatcher ja hänen uusia ystäviä, Fuzzlies. Fuzzlies ovat olentoja, jotka asuvat hänen perheensä hotellissa. Yhdessä parhaan Fuzzly-ystävänsä Bozzlyn kanssa Abby menee villeihin seikkailuihin korjatakseen Fuzzlyn epäonnistumiset ja auttaa heitä kaikin mahdollisin tavoin. ==Äänirooleissa== == Lähteet == == Aiheesta muualla == * Abby Hatcher sivuilla * Luokka:Kanadalaiset televisiosarjat Luokka:Animaatiosarjat
Black (televisiosarja)

Black () on televisioyhtiö OCNin esittämä eteläkorealainen draamasarja. Sen päärooleissa ovat Song Seung-heon, Go Ara, Lee El ja Kim Dong-jun. Suomessa sarja alkoi samanaikaisesti Netflixissä. == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset fantasiasarjat Luokka:OCNin televisiosarjat
Aetaneun romance

Aetaneun romance (, ) on televisioyhtiö OCNin esittämä eteläkorealainen draamasarja. Sen päärooleissa ovat Sung Hoon ja Song Ji-eun. == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:OCNin televisiosarjat
Go back bubu

Go back bubu (, ) on televisioyhtiö KBS2:n esittämä eteläkorealainen draamasarja. Sen päärooleissa ovat Son Ho-jun ja Jang Na-ra. == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:KBS:n televisiosarjat
Tähtikoirahai

Tähtikoirahai (Mustelus asterias) on koirahaiden (Triakidae) heimoon kuuluva lauhkeissa merivesissä elävä kalalaji. == Koko ja ulkonäkö == Tähtikoirahai voi maksimissaan kasvaa 140 senttimetrin mittaiseksi. Suurin julkaistu paino on 4,8 kilogrammaa. Sen ruumis on muodoltaan hoikka ja pitkänomainen. Tähtikoirahain pääväritys vaihtelee vaalean harmaasta sinertävään ja ruskean harmaaseen ja siinä on myös selkäpuolella tähteä muistuttavia pilkkuja. Selkäevät ovat kumpikin kolmion muotoisia, ja niistä takimmaisempi on vähän pienempi. Selkäevien takaosan alareunassa on pieni piikkinen uloke. Pyrstön ylempi haara on alempaa kehittyneempi. Silmät ovat pitkät ja sijaitsevat pään yläosassa aivan päälaen tuntumassa. Kovien eliöiden murskamiseen soveltuvat hampaat sijaitsevat 56–106 rivissä. Kalan suupielet yltävät sen silmän taakse. Harmaakoirahaista (Galeorhinus galeus) se eroaa sitä tylpemmän kuononsa ja suhteellisesti isomman selkäevänsä verran. == Levinneisyys ja elinympäristö == Tähtikoirahain levinneisyys ulottuu Britteinsaarilta etelään aina Kanariansaarille, Välimerelle ja Mauritaniaan asti. Ruotsin ja Norjan läntisillä rannikoilla sitä havaitaan harvoin, mutta silti melko säännöllisesti. Sen elinympäristöjä ovat rannikon läheiset hiekka-, lieju- ja sorapohjaiset matalat vedet, ja se elääkin yleensä alle 70 metrin syvyydessä vedenpinnasta. == Ravinto ja elintavat == Tähtikoirahain ravinnosta 97–98 prosenttia muodostavat äyriäiset kuten hummerit. Se syö jossakin määrin myös nilviäisiä, kuten simpukoita. Kaloja se ei syö juuri lainkaan. Koiras tulee sukukypsäksi 78–85 ja naaraat 85–90 senttimetrin mittaisena, milloin ne ovat 2–3 vuoden iässä. Ne kutevat kesäisin ja saavat kerralla 7–15 poikasta, jotka syntyvät noin 30 senttimetrin mittaisina. Tämä lukumäärä kasvaa naaraskalan kasvun mukana. Ne tekevät poikasia kahden vuoden välein. Koiraat elävät enintään 13 ja naaraat 18 vuotta. == Lähteet == Luokka:Hait
Hương Thanh

Hương Thanh (s. 1959 Hồ Chí Minhin kaupunki) on vietnamilainen laulaja.Vietnam, UK artists fuse traditional tunes with world music Tuoi Tre News Hương syntyi perinnemuusikkojen sukuun. Hänen isänsä Hữu Phước oli tunnettu cải lương -kansanoopperan laulaja, ja myös hänen siskonsa Hương Lan on laulaja. Hương aloitti musiikilliset opintonsa 10-vuotiaana ja esiintyi ensimmäisen kerran lavalla 16-vuotiaana. Hän muutti Pariisiin vuonna 1977 ja esiintyi cải lương -taiteilijana eri Euroopan maihin. Vuonna 1995 Hương tapasi Nguyên Lên, joka tutustutti hänet jazziin.Huong Thanh ACT Music Sittemmin Hương on esiintynyt sekä suurten jazzorkesterien kanssa että yhden muusikon tai pienen yhtyeen säestämänä. Vuonna 1996 hän lauloi Nguyên Lên levyllä Tales from Viêt-nam, joka palkittiin muiden muassa Diapason d'Orilla ja Le Monde de la musiquen CHOC-tunnustuksella. Hänen ensimmäinen sooloalbuminsa oli Moon and Wind (1999), ja neljäs albumi Fragile Beauty (2007) oli siihen mennessä artistin kaupallisesti menestynein.Huong Thanh AllMusic Vuonna 2007 Huong sai ensimmäisenä vietnamilaisartistina France Musiquen maailmanmusiikkipalkinnon. Hươngin yhteistyökumppaneihin ovat Nguyên Lên ohella kuuluneet muiden muassa sisko Hương Lan, Paolo Fresu, Tino di Geraldo, Renaud Garcia-Fons, Étienne M'Bappé, Richard Bona, Paul McCandless, Dhafer Youssef, Ballaké Sissoko, Jason Carter ja Franck Tortiller.Huong Thanh & Franck Tortiller Jazz Musiques Productions Camkytiwa-kvartetissa Hương toimi yhdessä Fumie Hiharan, Yan Lin ja E'Joung-jun kanssa.Beautiful Asian voice, fabulous African instrument Ulule Kvartetilta ilmestyi albumi Camkytiwa "Les Fleurs du Levant" (2013)."Camkytiwa" - Huong Thanh Womex Hương on pitkään tehnyt esiintymisiä Guimet-museossa. == Lähteet == == Aiheesta muualla == * Viralliset sivut Luokka:Vietnamilaiset muusikot Luokka:Jazzlaulajat Luokka:Vuonna 1959 syntyneet Luokka:Elävät henkilöt
141 Lumen

141 Lumen on pikkuplaneetta. Sen löysivät Paul Henry ja Prosper Henry 22. syyskuuta 1990 ja sen albedo on 0.0540 JPL Small-Body Database Browser on Lumen ja eksentrisyys 0.214720 The asteroid 141 Lumen ja kiertoaika 4,35 vuotta The asteroid 141 Lumen ja massa 8.25 ± 5.77 × 1018 Density of asteroids == Lähteet == Luokka:Päävyöhykkeen asteroidit
Philippe Néricault Destouches

Philippe Néricault Destouches (1680−1754) oli ranskalainen huvinäytelmänkirjoittaja. Hän muutti myöhemmin Englantiin ja sai vaikutteita englantilaisesta komediasta. Destouchesin ensi näytelmiä ovat L’Ingrat (1712), L'Irrésolu (1713), Le Médisant (1715), joissa hän oli pannut karaktäärin koomisen toiminnan liikevoimaksi. Hän muutti 1716 Englantiin. Se moralistinen luonne, joka 1700-luvun alusta oli ominainen englantilaiselle huvinäytelmälle, vaikutti myös Destouchesiin. Hänen seuraavat näytelmänsä ovat Le Philosophe marié (1727), Les Philosophes amoureux (1730), Le Glorieux (1732), Le Tambour nocturne (1736) sekä eri henkilökuvaukset. Päätehtävänään Destouches pitää "hyveen saarnaamista hyvettä ja paheen saattamista vihatuksi". Hänen näytelmiensä lopussa seuraa siten moraaliopetus, kuten sen ajan englantilaisissa näytelmissä oli tapana. Hänen kootut teoksensa on julkaistu Amsterdamissa (1755−1759 ja Pariisissa 1822.Destouches, Philippe Néricault, Tietosanakirja osa 2, palsta 267, Tietosanakirja Osakeyhtiö 1909 == Lähteet == ==Aiheesta muualla== Luokka:Ranskalaiset kirjailijat Luokka:Vuonna 1680 syntyneet Luokka:Vuonna 1754 kuolleet
Ludvig Londén

Ludvig Londén (8. toukokuuta 1843 Ruokolahti – 7. toukokuuta 1909 Nauheim, Saksan keisarikunta) oli Venäjän keisarillisessa armeijassa palvellut suomalainen kenraalimajuri. (Viitattu 14.3.2020) Ludvig Londénin vanhemmat olivat lääninrovasti Carl Fredrik Londén ja Katarina Kristina Stenius ja puoliso vuodesta 1869 Elisabeth Feodorovna Jagodkina. Heidän pojastaan Georg Londénista tuli kenraalimajuri Suomen armeijassa. Ludvig Londén tuli oppilaaksi Haminan kadettikouluun 1854 ja määrättiin sieltä 1863 valmistuttuaan aliluutnanttina palvelukseen Käkisalmen, H.M. Itävallan Keisari Franz I:n krenatöörirykmenttiin, jossa hän osallistui Tammikuun kansannousun kukistamiseen 1863–1864. Hänet siirrettiin 1866 vänrikkinä Henkivartioväen krenatöörirykmenttiin Pietariin ja seuraavana vuonna luutnanttina 8. Turkestanin linjapataljoonaan. Londén ylennettiin alikapteeniksi 1871 ja siirrettiin 1872 palvelukseen 17. tarkk’ampujapataljoonaan Kaukasiaan. Hän osallistui 1873–1876 sotatoimiin vuoristoheimoja vastaan Turkestanissa, ylennettiin kapteeniksi 1875 ja siirrettiin 15. Turkestanin linjapataljoonaan 1876. Turkestanista palattuaan Londén määrättiin palvelukseen vuonna 1881 perustettuihin suomalaisiin joukko-osastoihin. Hän toimi 1881–1882 kouluttajana sekä 4. Oulun tarkk’ampujapataljoonassa että 5. Kuopion tarkk’ampujapataljoonassa. Majuriksi Londén ylennettiin 1883 ja everstiluutnantiksi 1884. Vuonna 1885 hänet siirrettiin komppanianpäälliköksi 8. Viipurin tarkk’ampujapataljoonaan, jonka komentajaksi hän tuli everstiksi ylennettynä vuonna 1895. Londén sai eron tehtävästä ja samalla sotapalveluksesta kenraalimajurina vuonna 1897. Reservissä hän toimi Hämeen läänin sotakomissaarina 1897–1902 ja Rajamäen tehtaiden tarkastajana 1903–1907. ==Lähteet== Luokka:Suomalaiset kenraalit Luokka:Vuonna 1843 syntyneet Luokka:Vuonna 1909 kuolleet
Marc Schneider

Marc Schneider (s. 28. huhtikuuta 1973) on yhdysvaltalainen soutaja. Hän saavutti kevyessä perämiehettömässä nelosessa olympiapronssia Atlantassa 1996. Neljä vuotta myöhemmin Sydneyn olympialaisissa hän sijoittui samassa luokassa kuudenneksi. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1973 syntyneet Luokka:Elävät henkilöt
Edgar Johan Mikael Lowenetzkij

Edgar Johan Mikael Lowenetzkij (26. elokuuta 1835 Jomala Ahvenanmaa – 6. lokakuuta 1899 Helsinki) oli Venäjän keisarillisessa armeijassa palvellut suomalainen kenraalimajuri. (Viitattu 14.3.2020) Lowenetzkijin vanhemmat olivat Josef Lowenetzskij ja Wilhelmina Maria Ledberg ja puoliso vuodesta 1837 Johanna Charlotta Ulrica Blomström. Lowenetzskij valmistui upseeriksi Pietarissa Krimin sodan alussa. Hänet ylennettiin sodan aikana 1854 vänrikiksi 1855 aliluutnantiksi. Sotaan Lowenetzskij osallistui Pietarin rannikkoalueen puolustustehtävissä. Hänet ylennettiin luutnantiksi 1862, alikapteeniksi 1863, kapteeniksi 1867, majuriksi 1874 ja everstiluutnantiksi 1878. Vuonna 1866 hänet nimitettiin everstiksi ylennettynä 65. reservijalkaväkipataljoonan komentajaksi. Se oli vuodesta 1891 nimeltään 173. Varsovan reservijalkaväkirykmentti, jonka komentajana Lowenetzskij jatkoi. Kenraalimajuriksi hänet ylennettiin helmikuussa 1892, jolloin hän myös sai eron sotapalveluksesta. ==Lähteet== Luokka:Suomalaiset kenraalit Luokka:Vuonna 1835 syntyneet Luokka:Vuonna 1899 kuolleet
Deutsch (täsmennyssivu)

Deutsch tarkoittaa saksan kieltä tai saksalaista mutta on myös sukunimi: * Adam Deutsch (s. 1995), ruotsalainen jääkiekkopuolustaja * Adolph Deutsch (1897–1980), brittiläinen elokuvasäveltäjä * David Deutsch (s. 1953), israelilaissyntyinen brittiläinen fysiikan professori * Gerti Deutsch (1908–1979), itävaltalais-brittiläinen valokuvaaja * Henrik Deutsch (1772–1838), suomalainen lääkäri * Johan Deutsch (1707–1774), suomalainen kirkkoherra * Karl W. Deutsch (1912–1992), tšekkiläissyntyinen politiikan tutkija * Leo Deutsch eli Lev Deitš (1855–1941), venäläinen vasemmistopoliitikko * Otto Erich Deutsch (1883–1967), itävaltalainen musiikintutkija * Tamás Deutsch (s. 1966), unkarilainen poliitikko ja ministeri * Tamás Deutsch (s. 1969), unkarilainen uimari. Luokka:Luettelot henkilöistä sukunimen mukaan
Jeff Pfaendtner

Jeff Pfaendtner (s. 28. helmikuuta 1967) on yhdysvaltalainen soutaja. Hän saavutti kevyessä perämiehettömässä nelosessa olympiapronssia Atlantassa 1996. Hän saavutti maailmanmestaruuskilpailuissa kevyessä kahdeksikossa hopeaa Milanossa 1988. Kevyessä pariaironelosessa hän sijoittui neljänneksi Montrealin MM-kilpailuissa 1992. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1967 syntyneet Luokka:Elävät henkilöt
David Collins

David Collins (s. 12. lokakuuta 1969) on yhdysvaltalainen soutaja. Hän saavutti kevyessä perämiehettömässä nelosessa olympiapronssia Atlantassa 1996. Hän saavutti maailmanmestaruuskilpailuissa kevyessä kahdeksikossa pronssia Wienissä 1991. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1969 syntyneet Luokka:Elävät henkilöt
William Carlucci

William Carlucci (s. 3. kesäkuuta 1967) on yhdysvaltalainen soutaja. Hän saavutti kevyessä perämiehettömässä nelosessa olympiapronssia Atlantassa 1996. Hän saavutti maailmanmestaruuskilpailuissa kevyessä kahdeksikossa hopeaa Kölnissä 1998. == Lähteet == Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1967 syntyneet Luokka:Elävät henkilöt
Rovaniemi (sanomalehti)

Rovaniemi oli Rovaniemellä vuosina 1921–1955 ilmestynyt sanomalehti. Rovaniemen perustaja oli Kemistä Perä-Pohjolaisen kirjapainon ostanut liikemies E. A. Tuisku. Maalaisliittolaisen Lapin Kansan ilmestyttyä markkinoille vuonna 1928 lehdestä tuli jyrkän oikeistolainen. Omistajaksi tullut Pietari Autti myi sen vuonna 1930 kokoomuslaisille. Rovaniemen hävityksen jälkeen vuonna 1944 lehti siirtyi ensin Kokkolaan ja ilmestyi vuosina 1945–1946 Kemissä Pohjois-Pohjan rinnakkaispainoksena. Rovaniemi hävisi kilpailun Lapin Kansalle jo 1940-luvulla. Vuonna 1955 se ”yhdistettiin” Pohjois-Pohjan seuraajaan Pohjois-Suomeen, joka lakkasi vuonna 1957. Lehti ilmestyi vuosina 1922–1940 ja 1944–1946 kolmesti ja vuosina 1940–1944 ja 1946–1955 kuudesti viikossa. Sen levikki oli jatkosodan vuosina yli 7 000 kappaletta, mutta laski sen jälkeen muutamaan tuhtanteen. Päätoimittajina työskentelivät Karl Petrus Mannelin (Ainamo, 1922–1923), Hjalmar Räisänen (1923–1924), Lauri Kaijalainen (1924–1927 ja 1940–1945), Erkki Ilmari-Lehtonen (1927–1928), Pietari Autti (1928–1931), Arvo Alanne (1931–1932), Ale Rivinoja (1932–1935), Erkki Tervo (1935–1939), Matti Pekkala (1946–1948 ja vastaava toimittaja 1954–1955), Viljo Vierimaa (1949–1950), Matti Suontila (1950–1952), Antti Laakso (1952–1954) ja Walter Jokinen (1954–1955). ==Lähteet== ==Aiheesta muualla== * Rovaniemi digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Rovaniemen media
Antonio Gonçalves Dias

Antonio Gonçalves Dias (Diaz) (1823−1862) oli brasilialainen runoilija, historioitsija ja diplomaatti. Hän muutti nuorena Portugaliin, missä hän opiskeli filosofiaa ja lakitiedettä. Hän palasi Brasiliaan Rio de Janeiroon historian professoriksi. Dias palveli vuodesta 1851 ulkoministeristössä, oleskeli Euroopassa 1855−1858, osallistui Cearán tieteelliseen tutkimiseen, sai rintataudin, johon kuoli 1862.Dias, Antonio Gonçalves, Tietosanakirja osa 2, palsta 290, Tietosanakirja Osakeyhtiö 1909 Diasin runoilijamaineen perustivat jo hänen esikoisrunonsa Primeiros cantos (1846), joiden omintakeinen ja kotoinen luonne antoi melkoisesti vauhtia nuorelle brasilialaiselle kirjalliselle liikkeelle. Hänen muita teoksiaan ovat Segundos cantos (1848), Ultimos cantos (1850), draamat Leonor de Mendonça (1847), Boabdil, Beatrice Cenci ja Patkul sekä keskeneräinen intiaanieepos Os Tymbiras. Kootut teoksensa Dias julkaisi 1857 itse ollessaan Saksassa. Hänen kuoltuaan ilmestyivät jälkeenjääneet teokset 1866. Helvi Vasaran suomentama "Maanpakolaisen laulu" on julkaistu antologiassa Espanjan ja Portugalin kirjallisuuden kultainen kirja (WSOY 1954). == Lähteet == ==Aiheesta muualla== Luokka:Brasilialaiset runoilijat Luokka:Professorit Luokka:Brasilialaiset diplomaatit Luokka:Vuonna 1823 syntyneet Luokka:Vuonna 1862 kuolleet
Hjalmar Lundeqvist

Hjalmar Lundeqvist (20. joulukuuta 1842 – ?) oli Venäjän keisarillisessa armeijassa palvellut suomalainen kenraalimajuri. (Viitattu 14.3.2020) Hjalmar Lundeqvistin isä oli Fredrik Theodor Lundeqvist. Hjalmar Lundeqvistin sotilaskoulutuksen ja -uran alkuvaiheista ei ole tietoa, mutta vänrikiksi hänet tiedetään ylennetyn vuonna 1861, minkä jälkeen hän osallistui tammikuun kansannousun kukistamiseen 1862–1864. Lundeqvist ylennettiin aliluutnantiksi 1864 ja luutnantiksi 1866. Hän suoritti 1868–1871 Nikolain yleisesikunta- akatemian kurssin, jonka aikana vuonna 1868 hän yleni alikapteeniksi. Kapteeniksi Lundeqvist ylennettiin kurssin suorittamisen jälkeen 1871 ja everstiluutnantiksi 1874. Hän oli Turkin sodassa jalkaväkipataljoonan komentaja 1877–1878, mutta erosi sodan jälkeen kesällä 1879 palveluksesta. Reservissä hänet ylennettiin everstiksi 1880 ja pysytettiin yleisesikunnan upseeriluetteloissa. Lundeqvist palasi palvelukseen toukokuussa 1884 ja lokakuussa hänet määrättiin yleisesikuntaupseeriksi Kasanin sotilaspiirin esikuntaan. Vuonna 1889 hänet siirrettiin 12. ratsuväkidivisioonan esikuntapäälliköksi ja vuonna 1891 33. Jeletsin jalkaväkirykmentin komentajaksi Orjolin kuvernementtiin. Kenraalimajuriksi Lundeqvist yleni toukokuussa 1896, marraskuussa hänet siirrettiin Irkutskin sotilaspiirin esikuntapäällikön apulaiseksi ja sieltä 1898 Omskin paikallisprikaatin komentajaksi. Tästä tehtävästä ja sotapalveluksesta Lundeqvist sai eron huhtikuussa 1905. ==Lähteet== Luokka:Suomalaiset kenraalit Luokka:Vuonna 1842 syntyneet Luokka:Kuolinvuosi tuntematon
Pohjanvalokala

Pohjanvalokala (Benthosema glaciale) on valokalojen (Myctophidae) heimoon kuuluva syvissä merivesissä elävä kalalaji. == Koko ja ulkonäkö == Pohjanvalokala voi maksimissaan kasvaa 10,3 senttimetrin mittaiseksi. Sen ruumis on pitkänomainen ja sivusuunnassa hyvin litteä. Sen pää ja silmät ovat suuret suhteessa ruumiiseen. Sen kyljet ovat hopean väriset ja selkä ruskea. Evät ovat värittömiä ja niiden kaikkien ruodot rasvaevää lukuun ottamatta ovat pehmeitä. Suomut ovat suuria. Koiraan pyrstön yläpuolella on pieniä valoelimiä, jotka naaraalla ovat pyrstön alapuolella. == Levinneisyys ja elinympäristö == Pohjanvalokalaa tavataan Atlantin valtameressä ja Välimeressä. Eteläisellä Atlantin valtamerellä sen levinneisyys rajoittuu etelässä Guineaan ja Pohjois-Carolinaan, pohjoisessa Karanmeren Novaja Zemljan itäpuolelle ja lännessä Baffininlahteen ja Grönlantiin. Laji elää yleensä 150–500 metrin syvyydessä vedenpinnasta, mutta sitä on löydetty jopa 1 400 metrin syvyydessä asti. Nuoret yksilöt elävät aikuisia matalammalla. Pääasiassa pohjanvalokalaa tavataan aavalla merellä, mutta sitä on kuitenkin havaittu toisinaan rannikoiden lähellä. == Ravinto ja elintavat == Pohjanvalokalan ravintoa on yksinomaan vapaassa vedessä elävä eläinplankton. Ne syövät aktiivisimmin illalla. Sukukypsäksi laji tulee 4–5 senttimetrin mittaisena, milloin se on 2–3 vuoden ikäinen. Kutu tapahtuu Norjan lähistöllä kesä-heinäkuussa, vaikkakin etelämpänä se voi lisääntyä ympäri vuoden. Yksittäinen naaras tuottaa 200–1 000 mätimunaa, ja ne ovat halkaisijaltaan 0,8 millimetrin mittaisia. Lajin valoelinten välähdysten tarkoitus on kiinnittää petojen huomio kalan pyrstöön, jolloin valokalan on helpompaa paeta. Suurin lajilla tavattu elinikä on kahdeksan vuotta. Pohjoisissa vesissä, kuten Norjassa elävät yksilöt elävät keskimäärin vanhimmaksi. == Lähteet == Luokka:Valokalat
Verzasca

Verzasca on joki Etelä-Sveitsissä. Sen pituus on 34 kilometriä. == Joen kulku == Verzasca saa alkunsa Lepontinen Alpeilta, Pizzo Barone -vuoren (2 864 m) eteläpuolelta sekä Faidon lounaispuolelta noin 2 200 metrin korkeudessa. Joki laskee Maggiorejärveen Tenero-Contran ja Locarnon rajalla järven pohjoispäässä. Verzascan sivujokia ovat Agro, Osura ja Efra Redòrta. Verzasca virtaa Ticinon kantonin alueella. Merkittävimmät paikkakunnat joen varrella ovat Tenero-Contra ja Gordola. Joki on antanut nimen muun muassa kunnalle (Verzasca) ja laaksolle (Valle Verzasca). == Vesivoima == Verzascassa on kaksi vesivoimalaa: Tenoron 4 megawatin jokivoimala ja Gordolan 105 megawatin allasvoimalaitos. == Virtaama == Verzascan virtaama vaihtelee vuosien 1990-2010 tietojen perusteella paljon: joen vuotuinen keskivirtaama keskijuoksulla Lavertezzon Campiòissa on ollut 10 m³/s. Suurin keskivirtaama oli vuonna 1993 (15 m³/s) ja pienin keskivirtaama vuonna 2005 (4 m³/s). Lyhyemmän jakson vaihtelu on paljon isompaa: suurin vuorokausikeskivirtaama on mitattu vuoden 1992 syyskuussa (713 m³/s) sekä pienin vuoden 2006 tammikuussa (0,7 m³/s). == Lähteet == * === Viitteet === == Aiheesta muualla == * Luokka:Ticinon joet Luokka:Pon vesistö
Thomas Price (soutaja)

Thomas Steele ”Tom” Price (s. 28. toukokuuta 1933 Long Branch, New Jersey) on yhdysvaltalainen kilpauransa päättänyt soutaja ja olympiavoittaja. Price voitti perämiehettömässä kaksikossa olympiakultaa Helsingissä 1952 parinaan Charles Logg.Olympics at Sports-Reference.com == Lähteet == * Tom Price Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1933 syntyneet Luokka:Elävät henkilöt
Charles Logg

Charles Paul ”Charlie” Logg jr. (s. 24. helmikuuta 1931 Princeton, New Jersey) on yhdysvaltalainen kilpauransa päättänyt soutaja ja olympiavoittaja. Logg voitti perämiehettömässä kaksikossa olympiakultaa Helsingissä 1952 parinaan Thomas Price.Olympics at Sports-Reference.com == Lähteet == * Charlie Logg Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1931 syntyneet Luokka:Elävät henkilöt
Pieksämäen Lehti

Pieksämäen Lehti (vuosina 1953–1958 Pieksämäen Sanomat) on Pieksämäellä ilmestyvä paikallislehti. Sisämaan kirjapainon faktori Unto Niemi perusti Pieksämäen Sanomat sen jälkeen kun paikkakunnalla ilmestynyt Pieksämäen Seudun Sanomat oli lopetettu vuoden 1953 alussa. Lehti painettiin Jyväskylässä ja sen levikkialueen muodostivat Pieksämäki, Pieksämäen maalaiskunta, Jäppilä ja Virtasalmi. Toimittaja Ahti Seppä perusti vuonna 1956 Pieksämäen Kunnallislehtien Kirjapaino Oy:n ja hankki sille Pieksämäen Sanomien julkaisuoikeudet. Nimi muutettiin vuonna 1958 Pieksämäen Lehdeksi ja levikkialueeseen liitettiin Haukivuori. Kunnallislehtien Kirjapainosta kehittyi monien paikallis- ja järjestölehtien painopaikka. Yhtiön oma kustannustoiminta laajeni useille paikkakunnille. Kunnallislehtien Kirjapaino hankki vuonna 1965 paikallislehtien painamiseen soveltuvan offsetrotaation toisena kirjapainona Suomessa. Kirjapainon ohella kehitettiin Pieksämäen Lehden sisältöä, ja sen levikki ja ilmestymistiheys kasvoivat ohi tavallisten paikallislehtien. Lehden omistus säilyi pitkään Sepän perillisten muodostaman Lehtisepät-yhtiön käsissä. Savon Sanomat osti Lehtisepät Oy:n vuonna 1997. Nykyään kirjapainoyhtiö ja Pieksämäen Lehti ovat osa Keskisuomalainen- konsernia. Lehti ilmestyi vuosina 1953 ja 1956–1959 kerran, vuosina 1954–1956 ja 1959–1961 kahdesti, vuosina 1961–1969 kolmesti, vuosina 1969–1979 neljästi ja vuodesta 1979 lähtien viidesti viikossa. Vuodesta 1999 lähtien se on ilmestynyt kolme kertaa viikossa maanantaisin, torstaisin ja lauantaisin. Levikki ylitti 8 000 kappaleen rajan vuonna 1983 ja oli 5 104 vuonna 2017. Ilmaisjakelut käsittävät noin 11 000 taloutta. Päätoimittajina ovat työskennelleet Unto Niemi (1953–1956), Ahti Seppä (1956–1968 ja 1971–1972), Pekka Seppä (1968–1971), Ilkka Seppä (1972–1997), Kauko Hirvonen (1997–1997) ja Sinikka Hakkarainen (1999–2018). Vuodesta 2018 lähtien päätoimittajana on Kari-Pekka Issakainen. ==Lähteet== ==Aiheesta muualla== * Pieksämäen Lehti Luokka:Pieksämäki Luokka:Suomalaiset paikallislehdet
It's About Us

It's About Us on yhdysvaltalaisen popduon Alexin & Sierran debyyttialbumi, joka julkaistiin 7. lokakuuta 2014. == Kappaleet == # # # # # # # # # # # # # == Lähteet == Luokka:Vuoden 2014 albumit
Zia Mohiuddin Dagar

Zia Mohiuddin Dagar (1929 Udaipur, Rajasthan – 1990) oli intialainen rudra vinan soittaja.Zia Mohiuddin Dagar (1929-1990) Bibliothèque nationale de France Data Dagar syntyi dhrupadperinnettä vaalineeseen muusikkosukuun. Hänen isänsä Ziauddin Dagar toimi hovimuusikkona Udaipurissa.Zia Mohiuddin Dagar Country and Eastern Hänen isoisänsä oli Zakiruddin Khan.Booklet Raga Records Hän kuului Dagar gharanan eli Dagarien koulukunnan yhdeksänteentoista sukupolveen.USTAD ZIA MOHIUDDIN DAGAR: TWO NEW LIVE RECORDINGS FROM 1986 Folk Radio Hänen veljensä oli Zia Fariduddin Dagar, ja Moinuddin sekä Aminuddin Dagar olivat hänen serkkujaan. Zia Mohiuddin Dagar sai opetusta isältään. Vuonna 1968 hän teki ensimmäisen levytyksensä itse suunnittelemallaan rudra vinalla. Sen rakentamista ennen hän oli toiminut sitaristina. Dagar teki yhteistyötä muiden muassa Zia Fariduddin Dagarin, Aminuddin DagarinA duet between voice and rudra veena by masters of the dhrupad genre Scroll.in ja Taranath Raon kanssa. Suurilta osin hänen ansiotaan oli rudra vinan elvyttäminen solistisena konserttisoittimena. Zia Mohiuddin Dagarin oppilaiden joukossa oli hänen poikansa Bahauddin Dagar. Hänellä oli myös ulkomaalaisia oppilaita. == Lähteet == Luokka:Intialaiset sitaristit Luokka:Vinansoittajat Luokka:Vuonna 1929 syntyneet Luokka:Vuonna 1990 kuolleet
Pieksämäen Sanomat

Pieksämäen Sanomat oli vuosina 1925–1951 ilmestynyt Pieksämäen ensimmäinen paikallislehti. Faktori Eemeli Mäki perusti vuonna 1925 Pieksämäelle kirjapainon ja alkoi julkaista Pieksämäen Sanomat -nimistä paikallislehteä. Vuonna 1930 sen kilpailijaksi perustettiin oikeistolainen Pieksämäki-lehti. Lehdet yhdistettiin vuonna 1947 siten, että Mäki myi lehtensä Pieksämäen taustapiirin perustamalle uudelle yhtiölle. Talousvaikeuksista kärsinyt Pieksämäen Sanomat myytiin vuonna 1951 kuopiolaiselle Savo-lehdelle. Paikallislehti lopetettiin ja sen tilaajat yritettiin houkutella Savon lukijoiksi. Pieksämäen Sanomat ilmestyi vuosina 1925–1947 kerran, vuosina 1948–1949 kahdesti ja vuosina 1950–1951 kolmesti viikossa. Sen levikki oli 1940-luvulla noin 2 500 kappaletta. Päätoimittajina työskentelivät Toimi Ronkainen (1925–1927), Eemeli Mäki (1927–1932), Elina Mäki (1932–1947), Visa Mäki (1947), Walter Jokinen (1947–1948), Heikki Honkalinna (1948–1949), Usko Santavuori (1949–1950), Esko Puranen (1950), Heimo J. Kivioja (1950) ja Eino A. Jäppinen (1950–1951). ==Lähteet== ==Aiheesta muualla== * Pieksämäen Sanomat digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Pieksämäki Luokka:Suomalaiset paikallislehdet
Henry Williams Baker

Henry Williams Baker (27. toukokuuta 1821 – 12. helmikuuta 1877) oli englantilainen anglikaaninen pappi ja virsirunoilija. Baker sai koulutuksensa Trinity Collegessa, Cambridgessä ja hänet vihittiin papiksi 1844. Vuonna 1851 hänet nimitettiin apulaispapiksi Monklandiin 1851, missä hän toimi kuolemaansa saakka. Hän peri baronetin arvon isänsä kuoleman jälkeen 1859. Vuosina 1860–1877 hän oli Anglikaanisen kirkon keskeisen laulukirjan Hymns An­cient and Mo­dern uudistuskomitean puheenjohtajana. Siten hän on vaikuttanut merkittävästi anglikaanisen yhteisön ja muidenkin kirkkojen virsilauluun. Hän kirjoitti itsekin virsiä, joista yksi on suomeksi Ruotsin kirkon virsikirjassa, virsi 638 "On koti kaiken surun tuolla puolen" ("There is a blessed home beyond this land of woe", 1861). Virren suomenkielinen teksti on Niilo Rauhalan käännös vuodelta 1995, Britt G. Hallqvistin 1977 tekemän ruotsinkielisen tekstin mukaan. ==Lähteet== Luokka:Vuonna 1821 syntyneet Luokka:Vuonna 1877 kuolleet Luokka:Englantilaiset virsirunoilijat Luokka:Brittiläiset papit Luokka:Baronetit
Lakko (täsmennyssivu)

Lakko voi tarkoittaa ainakin seuraavia: * lakko, työtaistelutoimenpide * Lakko, suomalaisen Youtube-videoita tekevän Eric Savolaisen käyttämä nimi * Lakko, vuoden 1925 neuvostoliittolainen elokuva
Qinin kuningas Zhuangxiang

Qinin kuningas Zhuangxiang (perinteinen: 秦莊襄王 yksinkertaistettu 秦庄襄王) (281–247 eaa) oli Taistelevien läänitysvaltioiden aikakaudella 300-luvulla eaa. Qin- valtion hallitsija noin kolmen vuoden ajan. Myös hänen isänsä Xiaowen oli Qinin kuningas, ja hänen äitinsä oli kuningatar Dowager Xia. Zhuangxiangia seurasi kuninkaana hänen poikansa Shi Huang. == Lähteet == Luokka:Kuninkaat Luokka:Kiinalaiset henkilöt
Qinin kuningas Xiaowen

Qinin kuningas Xiaowen (kiinan kirjaimet: 秦孝文王) tai Lord Anguo (303–251 eaa) oli Qin-valtion hallitsija lyhyen valtakauden aikana, vähemmän kuin yhden vuoden. Xiaowenin hallitusaika jäi mahdollisesti lyhyeksi, koska hän oli sen alkaessa niin vanha (hänen isänsä hallitsi 50 vuotta). Seuraajakuningas oli Zhuangxiang. Hänen isoisänsä Shi Huang ja isänsä Zhaoxiang olivat myös kuninkaina. Äiti oli leskikuningatar Tang. == Lähteet == Luokka:Kuninkaat
Tanba

Tanba () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin itäosassa Seton sisämereen virtaavan Kakojoen ja Japaninmereen virtaavan Yurajoen sivujoen Takedan yläjuoksulla. Kaupungin alue kuuluu Chūgokuvuoristoon, ja siellä kohoaa useita 800–900 metriä korkeita vuoria. Pohjoisessa se rajautuu Kioton prefektuuriin. Tanbassa on 63 854 asukasta (helmikuussa 2020) ja sen pinta-ala on 493,21 neliökilometriä. Tanba on kaupunkina suhteellisen nuori: se perustettiin vuonna 2004 liittämällä yhteen kuusi Hikamin piirikunnan maaseutukaupunkia, Aogaki, Hikami, Ichijima, Kaibara, Kasuga ja Sannan. Samalla Hikamin piirikunta lakkautettiin. Kaupungin muodostavista paikkakunnista Aogakin alueella sijaitseva Saji kehittyi historiallisesti Kiotoon johtavan tiereitin varren postiasemana (shukuba), eteläosan Kaibara vuorostaan oman daimiokuntansa hallinnollisena keskuksena (jin’ya). Sen perusti Oda Nobukane 1500-luvun lopulla. Merkittäviä elinkeinoja ovat nykyisin metsätalous, riisin, vihannesten, hedelmien ja koristekukkien viljely sekä karjankasvatus. Tunnettuja maataloustuotteita ovat esimerkiksi Tanban kastanjat, azukipavut ja mustat soijapavut; perinteinen käsityöteollisuuden tuote on Tanba-nuno-kangas, joka värjätään kasvivärein. Kaupunkiin on sijoittunut myös onkivapojen valmistusta ja erityyppistä teollisuutta. Tanban rakennettuun kulttuuriperintöön kuuluvat muun muassa Kaibaran daimiokunnan hallintorakennuksen jäänteet ja Kaibara Hachiman-jinjan šintolainen pyhäkkö. Kaupungin itäosassa kohoava Myōkenvuori ympäristöineen kuuluu prefektuurin luonnonpuistoon. Se on shugendōn pyhä vuori, jota kutsutaan myös ”Tanban Hieiksi”. Tanbaa palvelevat JR Nishi-Nihonin Fukuchiyama-linja ja Kakogawa- linja. == Kuvia == 230502 Old Hikami District's Towns-and-villages associations' Higher elementary school Tamba Hyogo pref Japan03s3.jpg|Hikamin historiallinen koulu Tiedosto:2014-11-24 Sekiganji 石龕寺 DSCF4753.jpg|Sekigan-ji ruska-aikaan Tiedosto:柏原八幡宮 三重塔 Kaibara Hachiman Shrine Three-storied pagoda - panoramio.jpg|Kaibara Hachiman-jinjan pagodi Tiedosto:Kaibara st12n2376.jpg|Kaibaran rautatieasema == Lähteet == == Aiheesta muualla == * Kaupungin internetsivut Luokka:Hyōgon prefektuurin kaupungit
Luettelo Suomen virallisen singlelistan ykkösistä vuonna 2020

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2020. ==Singlelista== Viikko Artisti Single 1 Behm ”Hei rakas” 2 Behm ”Hei rakas” 3 Behm ”Hei rakas” 4 Eminem feat. Juice Wrld ”Godzilla” 5 Eminem feat. Juice Wrld ”Godzilla” 6 Elastinen & Jenni Vartiainen ”Epäröimättä hetkeekään” 7 Antti Tuisku ”Valittu kansa” 8 Elastinen & Jenni Vartiainen ”Epäröimättä hetkeekään” 9 Elastinen & Jenni Vartiainen ”Epäröimättä hetkeekään” 10 The Weeknd ”Blinding Lights” 11 Cledos feat. Pyhimys ”Kysymys” 12 Cledos feat. Pyhimys ”Kysymys” 13 The Weeknd ”Blinding Lights” 14 The Weeknd ”Blinding Lights” 15 The Weeknd ”Blinding Lights” 16 The Weeknd ”Blinding Lights” 17 The Weeknd ”Blinding Lights” 18 The Weeknd ”Blinding Lights” 19 The Weeknd ”Blinding Lights” 20 The Weeknd ”Blinding Lights” 21 6ix9ine ”Gooba” 22 William feat. Clever ”Penelope” 23 William feat. Clever ”Penelope” 24 William feat. Clever ”Penelope” 25 JVG ”Villi länsi” 26 William feat. Clever ”Penelope” 27 William feat. Clever ”Penelope” 28 William feat. Clever ”Penelope” 29 William feat. Clever ”Penelope” 30 William feat. Clever ”Penelope” 31 William feat. Clever ”Penelope” 32 William feat. Clever ”Penelope” 33 William feat. Clever ”Penelope” 34 William feat. Clever ”Penelope” 35 William feat. Clever ”Penelope” 36 William feat. Clever ”Penelope” 37 William feat. Clever ”Penelope” 38 William feat. Clever ”Penelope” 39 Behm ”Frida” 40 Behm ”Frida” 41 William feat. Clever ”Penelope” 42 William feat. Clever ”Penelope” 43 William feat. Clever ”Penelope” 44 William feat. Clever ”Penelope” 45 William feat. Clever ”Penelope” 46 Stig ”Kuningaskobra” 47 Jannika B ”Pyyntö” 48 Jannika B ”Pyyntö” 49 Gettomasa ”Veli mä vannon” 50 Gettomasa ”Veli mä vannon” 51 Behm ”Frida” 52 Sia ”Snowman” 53 Sia ”Snowman” == Katso myös == * Luettelo musiikkilistoista == Lähteet == * 2020 Singlelista 2020
Cinderellan diskografia

Cinderella on yhdysvaltalainen glam metal -yhtye, joka perustettiin vuonna 1982. Cinderellan laulajakitaristi Tom Keifer perusti yhtyeen hyvän ystävänsä Eric Brittinghamin kanssa. Cinderellan albumeita on myyty maailmanlaajuisesti yli 15 miljoonaa kappaletta. ==Studioalbumit== *Night Songs (1986) *Long Cold Winter (1988) *Heartbreak Station (1990) *Still Climbing (1994) ==Livealbumit== *Live Train to Heartbreak Station (1991) *Live at the Key Club (1999) *In Concert (2004) *Extended Versions (2006) *Gypsy Road - Live (2006) *Authorized Bootleg - Live At Tokio Dome, Japan (2009) ==Kokoelma-albumit== *Looking Back (1997) *Once Upon A... (1997) *The Millennium Collection: The Best of Cinderella (2000) *The Collection (2001) *Rocked, Wired & Bluesed - The Greatest Hits (2005) *Gold (2006) ==Singlet== * Shake Me (1986) * Night Songs (1986) * Nobody's Fool (1986) * Somebody Save Me (1987) * Gypsy Road (1988) * Don't Know What You Got (Till It's Gone) (1988) * The Last Mile (1988) * Coming Home (1988) * Move Over (1989) * Shelter Me (1990) * Heartbreak Station (1991) * The More Things Change (1991) * Hot and Bothered (1992) * Bad Attitude Shuffle (1994) * Through the Rain (1994) * Freewheelin (1994) * Hard to Find the Words (1994) * War Stories (1997) == Videoalbumit == * Night Songs: The Videos (1987) - VHS * Tales from the Gypsy Road (1990) VHS * Looking Back Video Collection (1997) - VHS * Cinderella Millennium DVD Video Collection (2003) - DVD * Rocked, Wired & Bluesed: The Greatest Video Hits (2005) - DVD * Cinderella: In Concert - The Heartbreak Station Tour (2005) - DVD * Cinderella: In Concert (2008) - DVD * Tales from the Gypsy Road 2008 (2009) - DVD * In Concert: Remastered Edition (2009) - DVD * In Concert: Live 1991 (2010) - DVD Luokka:Diskografiat
Luettelo Suomen virallisen albumilistan ykkösistä vuonna 2020

Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2020. Viikko Artisti(t) Albumi Levy-yhtiö(t) 1 Eri esittäjiä Volume PME Records 2 Pyhimys Mikko Johanna Kustannus 3 Pyhimys Mikko Johanna Kustannus 4 Eminem Music to Be Murdered By Shady/Aftermath/Interscope 5 Eminem Music to Be Murdered By Shady/Aftermath/Interscope 6 Pyhimys Mikko Johanna Kustannus 7 Antti Tuisku Valittu kansa Warner Music 8 Antti Tuisku Valittu kansa Warner Music 9 Mokoma Ihmissokkelo Sakara Records/Sony 10 Five Finger Death Punch F8 Better Noise/Eleven Seven Music 11 Tuure Kilpeläinen ja Kaihon Karavaani Paluu paratiisiin Universal Music 12 Antti Tuisku Valittu kansa Warner Music 13 Ida Paul & Kalle Lindroth Vuonna nolla Warner Music 14 Dua Lipa Future Nostalgia Warner Music 15 Dua Lipa Future Nostalgia Warner Music 16 Nightwish Human. :II: Nature. Nuclear Blast 17 Turmion Kätilöt Global Warning Nuclear Blast 18 Nightwish Human. :II: Nature. Nuclear Blast 19 JVG Rata/Raitti Warner Music 20 The Weeknd After Hours Republic 21 Alma Have U Seen Her? Warner Music 22 The Weeknd After Hours Republic 23 Lady Gaga Chromatica Universal Music 24 Lady Gaga Chromatica Universal Music 25 The Weeknd After Hours Republic 26 Petri Nygård Alaston Suåmi Universal Music 27 Carach Angren Franckensteina Strataemontanus Season of Mist 28 Pop Smoke Shoot for the Stars, Aim for the Moon Victor Victor Worldwide 29 Ensiferum Thalassic Metal Blade 30 Juice Wrld Legends Never Die Grade A/Interscope 31 Taylor Swift Folklore Republic 32 MKDMSK Mkdmsk Mkdmsk/Universal 33 Deep Purple Whoosh! EarMUSIC 34 Cledos Ceissi Warner Music 35 Cledos Ceissi Warner Music 36 Arttu Wiskari Suomen muotoisen pilven alla Mökkitie/Warner Music 37 William Shakespeare M-Eazy/Sony Music 38 William Shakespeare M-Eazy/Sony Music 39 Behm Draaman kaari viehättää Warner Music 40 Behm Draaman kaari viehättää Warner Music 41 Behm Draaman kaari viehättää Warner Music 42 Behm Draaman kaari viehättää Warner Music 43 Behm Draaman kaari viehättää Warner Music 44 Behm Draaman kaari viehättää Warner Music 45 Vain elämää Vain elämää, kausi 11 – Ensimmäinen kattaus Kaiku 46 Vain elämää Vain elämää, kausi 11 – Ensimmäinen kattaus Kaiku 47 AC/DC Power Up Sony Music 48 Behm Draaman kaari viehättää Warner Music 49 Vain elämää Vain elämää, kausi 11 – Toinen kattaus Kaiku 50 Vain elämää Vain elämää, kausi 11 – Toinen kattaus Kaiku 51 Behm Draaman kaari viehättää Warner Music 52 Behm Draaman kaari viehättää Warner Music 53 Behm Draaman kaari viehättää Warner Music == Katso myös == == Lähteet == * Musiikkituottajat → Tilastot → Suomen virallinen lista → Albumit 2020 Albumilista 2020
From the Underground and Below

From the Underground and Below on thrash metal -yhtye Overkillin studioalbumi, joka julkaistiin 30. syyskuuta 1997. ==Kappaleet== # # # # # # # # # # ==Kokoonpano== *Bobby "Blitz" Ellsworth – laulu *D.D. Verni – basso, taustalaulu *Joe Comeau – kitara, taustalaulu *Sebastian Marino – kitara *Tim Mallare – rummut == Aiheesta muualla == * * Luokka:Overkillin albumit Luokka:Vuoden 1997 albumit
Pieksämäki (lehti)

Pieksämäki oli Pieksämäellä vuosina 1930–1947 ilmestynyt paikallislehti. Lapuanliikkeen kannattajat perustivat Pieksämäen paikkakunnan vanhemman paikallislehden Pieksämäen Sanomien kilpailijaksi. Sen taustaryhmään kuuluivat rovasti Kaarlo Salovaara, varatuomari Aarne Morja, tilanomistaja J. H. Roschier ja maisteri Valter Harlin. Vuosina 1933–1935 lehti oli käytännössä Isänmaallisen kansanliikkeen äänenkannattaja, mutta läheni sittemmin Kokoomusta. Pieksämäen omistajat ostivat vuonna 1947 Pieksämäen Sanomat ja jatkoivat sen julkaisemista lopettaen oman lehtensä. Kerran viikossa ilmestyneen Pieksämäen levikki oli 1940-luvulla noin 2 000 kappaletta. Sen päätoimittajina työskentelivät Armas Leppänen (1931), Jaakko S. Holstila (1931–1935), Antti Hänninen (1935), Eino A. Jäppinen (1935–1940), Valdemar Hakama (1940–1946) ja Walter Jokinen (1946–1947). ==Lähteet== ==Aiheesta muualla== * Pieksämäki digitoituna kansalliskirjastossa Luokka:Ilmestymästä lakanneet suomalaiset sanomalehdet Luokka:Pieksämäki Luokka:Suomalaiset paikallislehdet
Pieksämäen Seudun Sanomat

Pieksämäen Seudun Sanomat oli Pieksämäellä vuosina 1951–1953 ilmestynyt paikallislehti. Kun kuopiolainen Savo vuonna 1951 osti Pieksämäen Sanomat ja lopetti sen, paikakunnan ainoaksi lehdeksi jäi Sortavalasta siirtynyt kuusipäiväinen Laatokka. Sitä julkaissut Sisämaan Kirjapaino perusti Pieksämäen ja sen lähtikuntien paikallislehdeksi Pieksämäen Seudun Sanomat. Laatokan lakattua ei kirjapainoyhtiökään pysynyt kauan pystyssä, ja paikallislehden ilmestyminen lakkasi jo parin vuoden kuluttua. Kolmesti viikossa ilmestyneen lehden levikki oli 3 500 kappaletta vuonna 1952. Sen päätoimittajina työskentelivät Jaakko Härmänsuo (1951), Esko Puranen (1951–1952) ja Topi Laaksonen (1952–1953). ==Lähteet== Luokka:Ilmestymästä lakanneet suomalaiset sanomalehdet Luokka:Pieksämäki Luokka:Suomalaiset paikallislehdet
Necroshine

Necroshine on thrash metal -yhtye Overkillin studioalbumi, joka julkaistiin 23. helmikuuta 1999. ==Kappaleet== # # # # # # # # # # ==Kokoonpano== *Bobby "Blitz" Ellsworth – laulu *D.D. Verni – basso *Joe Comeau – kitara, taustalaulu *Sebastian Marino – kitara *Tim Mallare – rummut *Mary Ellsworth – taustalaulu == Aiheesta muualla == * * Luokka:Overkillin albumit Luokka:Vuoden 1999 albumit
Tuukka Ritokoski

Tuukka Armas Herman ”Tuke-show” Ritokoski (s. 26. elokuuta 1993 Kerava) on suomalainen radiojuontaja. Hän on juontanut Radio Suomipopilla Aamulypsy- ohjelmaa yhdessä Jaajo Linnonmaan ja Anni Hautalan kanssa helmikuusta 2019 lähtien ja myöhemmin myös Janni Hussin kanssa. Vuoden 2023 alusta alkaen hän on juontanut ohjelmaa Hussin, Juuso Mäkilähteen ja Tinni Wikströmin kanssa. Alun perin hän päätyi Nelonen Median Radioihin työharjoittelun kautta vuonna 2014. Hän aloitti Aamulypsyn kolmantena juontajana Juha Perälän poistuttua ohjelmasta. Koulutukseltaan Ritokoski on ylioppilas ja käynyt Laajasalon opiston urheilutoimittajalinjan. Hän alkoi opiskella syksyllä 2022 Helsingin yliopistossa luokanopettajaksi. Marraskuussa 2019 Ritokoski nähtiin Huuhkajien kansanjuhlan studioisäntänä yhdessä Marce Rendicin kanssa. == Lähteet == Luokka:Suomalaiset radiotoimittajat Luokka:Vuonna 1993 syntyneet Luokka:Elävät henkilöt
Guangde

Guangde () on piirikuntatason kaupunki Anhuin maakunnassa Kiinassa. Hallinnollisesti se kuuluu prefektuuritason kaupunki Xuanchengiin. Kaupungin väkiluku oli 521 300 vuonna 2017. Vuoden 2010 lopussa väkiluku oli 510 000. Kaupungin postinumero on 242200. Guangden pinta-ala on 2 165 neliökilometriä. == Lähteet == == Aiheesta muualla == Luokka:Anhuin kaupungit Luokka:Kiinan piirikuntatason alueet